Rhopalidae

Rhopalidae er en familie av insekter som tilhører tegene, en gruppe av nebbmunner. Det er kjent vel 200 arter fordelt på 18 slekter, 30 av dem, alle i Rhopalinae, forekommer i Europa og 8 i Norge.  


== Utseende ==
Denne familien inneholder arter med ganske ulikt utseende. Kroppsformen er vanligvis avlang, litt flat, parallellsidig. Noen arter er lange og tynne. Hodet er mer eller mindre trekantet med markert "snute". Opp på hodet sitter to punktøyne (ocelli) på hver sin knøl. Antennene består av fire ledd. Pronotum er vanligvis trapesformet med nokså rette sidekanter. Scutellum er trekantet og ofte ganske lite. Forvingene er vanligvis nokså tynne (lite sklerotiserte), de kan også være reduserte. Beina er slanke, ofte nokså lange.


== Levevis ==
Såvidt man vet, er alle Rhopalidae planteetere, og suger blant annet på modne og umodne frø. De er ikke regnet som betydelige skadedyr, men noen kan gjøre litt skade på prydbusker. Underfamilien Serinethinae ser ut til å være spesialiserte på plantefamilien Sapindaceae, mens Rhopalinae har et videre spenn av vertsplanter.


== Systematisk inndeling ==
Et latinsk familienavn ender med ...idae, og et navn på en overfamilie på  ...oidea. 

Klasse Insekter (Insecta)
Vingede insekter (Pterygota)
Neoptera («nyvinger»)
Orden Nebbmunner (Hemiptera)
Underorden Plantesugere (Homoptera) (parafyletisk)
Underorden Teger (Heteroptera)
gruppe Trichophora
overfamilien Coreoidea
familien Rhopalidae
underfamilien Rhopalinae – ca. 150 arter, vanligvis brune eller grønnlige
gruppen Chorosomatini
slekten Agraphopus Stål, 1872 – én art i Europa
slekten Chorosoma Curtis, 1830 – lange og tynne teger, to arter i Europa. I Norge:
Chorosoma schillingii (Schilling, 1829) – på sanddyner
slekten Leptoceraea Jakovlev, 1873 – to arter i Europa
slekten Myrmus Hahn, 1832 – to arter i Europa. I Norge:
Myrmus miriformis (Fallén, 1807)
gruppen Rhopalini
slekten Brachycarenus Fieber, 1860 – én art i Europa, funnet i Sverige og Finland, men ikke i Norge
slekten Corizus Fallén, 1814 – én art i Europa, også i Norge:
Corizus hyoscyami (Linnaeus, 1758) – karakteristisk, rød og svart art
slekten Liorhyssus Stål, 1870 – én art i Europa
slekten Maccevethus Dallas, 1852 – to arter i Europa
slekten Rhopalus Schilling, 1827 – 7 arter i Europa. I Norge:
Rhopalus maculatus (Fieber, 1837)
Rhopalus parumpunctatus Schilling, 1829
Rhopalus subrufus (Gmelin, 1790)
slekten Stictopleurus Stål, 1872 – 11 arter i Europa. I Norge:
Stictopleurus abutilon (Rossi, 1790)
Stictopleurus crassicornis (Linnaeus, 1758)
underfamilien Serinethinae – ca. 60 arter, ofte fargerike


== Kilder ==
Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39
Australian Faunal Directory – Rhopalidae (2002) [1]


== Eksterne lenker ==
(en) randteger i Encyclopedia of Life 
(en) randteger i Global Biodiversity Information Facility 
(no) randteger hos Artsdatabanken 
(sv) randteger hos Dyntaxa 
(en) randteger hos Fauna Europaea 
(en) randteger hos Fossilworks 
(en) randteger hos ITIS 
(en) randteger hos NCBI 
(en) Kategori:Rhopalidae – bilder, video eller lyd på Wikimedia Commons 
Rhopalidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Fauna Europaea - Europas fauna, arter og utbredelseskart.
British Bugs – Rhopalidae